b'\n_START_ARTICLE_\nLandshut\n_START_SECTION_\nHist\xc3\xb2ria\n_START_PARAGRAPH_\nEl 1800 per escapar del domini franc\xc3\xa8s, el rei Maximili\xc3\xa0 I de Baviera va traslladar la Universitat d\'Ingolstadt a Landshut. Des del 1802 la universitat va comen\xc3\xa7ar a portar el nom d\'aquest monarca. Finalment la instituci\xc3\xb3 va ser traslladada el 1826 a la capital bavaresa, pel que des de llavors es coneix com a Universitat de Munic. _NEWLINE_Roman Herzog, el pol\xc3\xadtic dem\xc3\xb2crata-cristi\xc3\xa0 (CDU) nascut en aquesta ciutat, va ser president d\'Alemanya des del 1994 fins al 1999.\n_START_SECTION_\nCultura\n_START_PARAGRAPH_\nA causa del seu caracter\xc3\xadstic escut d\'armes, de vegades aquesta ciutat \xc3\xa9s anomenada com "la ciutat dels tres cascos" (en alemany: Dreihelmenstadt). La ciutat t\xc3\xa9 una import\xc3\xa0ncia nacional per la seva arquitectura g\xc3\xb2tica, com el Castell Trausnitz, o l\'esgl\xc3\xa9sia de Sant Mart\xc3\xad, considerada com la torre de ma\xc3\xb3 m\xc3\xa9s alta del m\xc3\xb3n. D\'altra banda, cada quatre anys t\xc3\xa9 lloc la celebraci\xc3\xb3 de "Les Noces de Landshut" o "El casament de Landshut", una festa medieval que commemora la uni\xc3\xb3 entre Jordi el Ric, Duc de Baviera, i Jadwiga Jagell\xc3\xb3 el 1475.'